**Grant Plant a Chymunedau Blaenau Gwent – Y Gronfa Waddol**

**Astudiaeth Achos Cymorth Ymyrraeth Gynnar i Deuluoedd**

**Dyddiad: 15-10-20**

**Pwy oedd arweinydd y rhaglen?**

Gweithiwr Cymorth i Dadau – SL

**Cyfansoddiad y teulu:**

Dad

Mam

Plant

**Ffynhonnell yr atgyfeiriad:**

Gweithiwr Cymorth Iechyd i Deuluoedd Dechrau’n Deg

**Disgrifiad o’r cymorth a ddarparwyd: (Faint?)**

Cyflwynwyd atgyfeiriad i adran y Gwasanaethau Cymdeithasol am fod Dad yn ymosodol tuag at Mam. Gadawodd Mam gartref y teulu am ychydig wythnosau gyda’r ddau blentyn a bu’n byw gyda’i mam am gyfnod byr. Ers symud yn ôl i gartref y teulu, mae’r dadleuon wedi lleihau’n fawr ac mae Dad wedi bod yn delio â’i hwyliau isel a’i ffrwydradau dicter posib trwy fynd am deithiau cerdded hir. Yn ystod yr ymweliad cartref diwethaf, nododd Dad yr hoffai wneud y newidiadau sydd eu hangen ac y byddai ganddo ddiddordeb mewn gweithio yn yr awyr agored ym maes rheoli plâu ac yr hoffai ddysgu sut i yrru hefyd.

Mae gan Mam epilepsi ac ni ellir ei gadael ar ei phen ei hun. Dywedodd Mam ei bod yn teimlo y byddai ei pherthynas â Dad yn gwella pe gallai ddod o hyd i gyflogaeth.

Atgyfeiriwyd Dad at y prosiect Gweithwyr Cymorth i Dadau am gymorth. Trefnwyd cyfarfod ar y cyd yn y ganolfan Dechrau’n Deg rhwng Dad, y Gweithiwr Cymorth i Dadau a’r Gweithiwr Cymorth i Deuluoedd. Roedd gweithwyr proffesiynol hefyd wedi codi pryderon yn y gorffennol ynghylch agwedd negyddol ac ymddygiad Dad tuag at fenywod. Yn ystod y cyfarfod, roedd Dad yn ymgysylltu’n fawr ac roedd ganddo agwedd gadarnhaol iawn o’r dechrau. Roedd yn awyddus i ymgysylltu â mi fy hun a’r Gweithiwr Cymorth i Deuluoedd mewn perthynas â’r cymorth oedd yn cael ei gynnig. Nododd y Gweithiwr Cymorth i Deuluoedd ar ôl y cyfarfod sut roedd cael presenoldeb gwrywaidd yn y cyfarfod wedi’i wneud yn brofiad cadarnhaol i bawb a’i fod wedi cael effaith gadarnhaol ar ymddygiad ac agwedd Dad o’u cymharu â chyfarfodydd blaenorol. Dywedodd Dad ei fod yn fodlon gweithio gyda fi ac, ers hynny, mae sgyrsiau pellach wedi digwydd dros y ffôn a neges destun. Mae popeth wedi bod yn gadarnhaol iawn ac rydym bellach yn gweithio gyda’n gilydd i edrych ar ddarparwyr hyfforddiant a chyfleoedd cyflogaeth mewn perthynas ag ef yn ceisio sicrhau cyflogaeth.

**Asiantaethau eraill oedd ynghlwm:**

Ymwelydd Iechyd

Gweithiwr Cymdeithasol

**Unrhyw broblemau neu heriau?**

Mae gan Mam epilepsi ac ni ellir ei gadael ar ei phen ei hun

Nid oes gan Dad drwydded yrru

Mae Dad yn aros i gael ei asesu am anhwylder deubegynol

Dod o hyd i ddarparwyr hyfforddiant lleol ynghylch rheoli plâu

**Canlyniad yr ymyriad gan y Gweithiwr Cymorth i Deuluoedd:**

Mae Dad yn ymgysylltu’n llawn â gwasanaethau ac yn derbyn cefnogaeth barhaus

Atgyfeiriad at Gymunedau am Waith, sy’n cefnogi Dad i ddod o hyd i gyflogaeth

**Dyfyniad gan Dad:** “Popeth yn iawn hyd yma, mêt”

*-*

**Lluniau / dolenni fideo:** Amherthnasol